የአዲስ አበባ ከተማ ፍትህ ቢሮ አመሮራችና ሰራተኞች ለህዳሴ ግድብ ግንባታ ከ280 ሺህ ብር በላይ ድጋፍ አደረጉ
የአዲስ አበባ ከተማ ፍትህ ቢሮ አመሮራች እና ሰራተኞች ለታላቁ የኢትዮጵያ ህዳሴ ግድብ ግንባታ በያዝነው አመት ብቻ ከ281 ሺህ ብር በላይ ድጋፍ ማድረጋቸው ተገልጸዋል፡፡የቢሮው አመራሮች እና ሰራተኞች የግድቡ ግንባታ ከተጀመረበት ጊዜ አንስቶ የገንዘብ ድጋፍ ሲያደርጉ እንደቆዩ እና በተያዘው በጀት አመትም የ281 ሺህ 296 ብር ድጋፍ ማድረጋቸው ተገልጸዋል፡፡በቀጣይም ለስድስተኛ ዙር በሚያደርጉት ድጋፍ  የቢሮው አመራሮች ሙሉ የወር ደሞዛቸውን እንዲሁም ሰራተኞች ደግሞ የደሞዛቸውን ሀምሳ በመቶ ለመለገስ ቃል መግባታቸውን የከተማ ፍትህ ቢሮ የማህበራዊ ፍርድ ቤቶች እና የዳኞች አስተዳደር ጉባኤ ጽ/ቤት ሀላፊ አቶ ገብረእግዚአብሄር ገብረማሪያም አስታውቋል፡፡የቢሮው ሰራተኞች በበኩላቸው ግድቡ እስኪጠናቀቅ ድረስ ድጋፋቸውን አጠናክረው እንደሚቀጥሉ እና ግድቡ የማንነታችን መገለጫ በመሆኑ ሁሉም ኢትዮጵያዊ የድርሻውን ሊወጣ ይገባል ብለዋል፡፡የቢሮው አመራሮች እና ሰራተኞች በአምስት ዙሮች በድምሩ 769 ሺህ 830 ብር ድጋፍ ማድረጋቸውን እና በቀጣይም ለስድስተኛ ዙር ድጋፍ ለማድረግ ቃል መግባታቸውን የአዲስ አበባ ኮሚዩኒኬሽን ጉዳዮች ቢሮ ለዋልታ በላከው መረጃ አመላክቷል፡፡